CELEX: 62005TA0370
Language: mt
Date: 2008-09-10 00:00:00
Title: Kawża T-370/05: Sentenza tal-Qorti tal-Prim'Istanza tal- 10 ta' Settembru 2008 — Franza vs Il-Kummissjoni ( FAEGG — Taqsima Garanzija — Infiq eskluż mill-finanzjament Komunitarju — Settur tal-inbid — Għajnuna għar-ristrutturazzjoni u għall-konverżjoni — Kunċett ta' superfiċji eliġibbli )

25.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 272/18
            
         Sentenza tal-Qorti tal-Prim'Istanza tal-10 ta' Settembru 2008 — Franza vs Il-Kummissjoni
   (Kawża T-370/05) (1)
   
   (“FAEGG - Taqsima ‘Garanzija’ - Infiq eskluż mill-finanzjament Komunitarju - Settur tal-inbid - Għajnuna għar-ristrutturazzjoni u għall-konverżjoni - Kunċett ta' superfiċji eliġibbli’)
   (2008/C 272/32)
   Lingwa tal-kawża: Il-Franċiż
   Partijiet
   
      Rikorrenti: Ir-Repubblika Franċiża (rappreżentanti: inizjalment G. de Bergues u A. Colomb, u sussegwentement G. de Bergues u A.-L. During, aġenti)
   
      Konvenuta: Il-Kummissjoni tal-Komunitajiet Ewropej (rappreżentant: M. Nolin, aġent)
   Suġġett
   Talba għall-annullament tad-Deċiżjoni tal-Kummissjoni 2005/579/KE, tal-20 ta' Lulju 2005, li teskludi mill-finanzjament Komunitarju ċertu nfiq magħmul mill-Istati Membri taħt it-Taqsima Garanzija tal-Fond Agrikolu Ewropew ta' Gwida u Garanzija (FAEGG) (ĠU L 199, p. 84), safejn hija teskludi mill-finanzjament Komunitarju ċertu nfiq bħala korrezzjoni li tirrigwarda d-determinazzjoni tas-superfiċji eliġibbli għall-għajnuna għar-ristrutturazzjoni u għall-konverżjoni tal-oqsma tad-dwieli għas-sena 2001/2003.
   Dispożittiv
   
               1)
            
            
               Id-Deċiżjoni tal-Kummissjoni 2005/579/KE, tal-20 ta' Lulju 2005, li teskludi mill-finanzjament Komunitarju ċertu nfiq magħmul mill-Istati Membri taħt it-Taqsima Garanzija tal-Fond Agrikolu Ewropew ta' Gwida u Garanzija (FAEGG) hija annullata safejn hija teskludi mill-finanzjament Komunitarju s-somma ta' EUR 13 519 122,05, bħala korrezzjoni imposta fuq ir-Repubblika Franċiża li tirrigwarda d-determinazzjoni tas-superfiċji eliġibbli għall-għajnuna għar-ristrutturazzjoni u għall-konverżjoni tal-oqsma tad-dwieli għas-sena 2001/2003.
            
         
               2)
            
            
               Il-Kummissjoni hija kkundannata għall-ispejjeż.
            
         
      (1)  ĠU C 315, 10.12.2005.